Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: a 121/2001. (VII. 10.) Korm. rendelethez
Paragraph Index: 610

2. A Nemzetközi Iroda vezérigazgatója legalább hét hónappal a kongresszus megnyitása előtt jegyzéket intéz a tagországok kormányaihoz, amelyben felhívja őket a vezérigazgatói és az első vezérigazgató-helyettesi állásra szóló esetleges pályázatok benyújtására, és egyúttal jelzi, hogy a hivatalban lévő vezérigazgató vagy az első vezérigazgatóhelyettes bejelentette-e eredeti mandátuma megújítására vonatkozó kívánságát. Az életrajzzal ellátott pályázatoknak legalább két hónappal a kongresszus megnyitása előtt kell beérkezniük a Nemzetközi Irodához. A jelölteknek azon tagországok állampolgárainak kell lenniük, amelyek a pályázatokat benyújtják. A Nemzetközi Iroda elkészíti a kongresszus részére a választáshoz szükséges okiratokat. A vezérigazgató és az első vezérigazgató-helyettes megválasztása titkos szavazással történik; először a vezérigazgató megválasztására kerül sor.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes